钦定古今图书集成/理学汇编/文学典/第244卷 > 《杨慎词品》 > 《解红》
## 钦定古今图书集成/理学汇编/文学典/第244卷 > 《杨慎词品》 > 《解红》

曲名有《解红》者，今俗传为吕洞宾作，见《物外清音》，其
名未晓。近阅《和凝集》，有《解红歌》云：“百戏罢，五音清，解
红一曲新教成。两个瑶池小仙子，此时夺却柘枝名。”
《乐书》云：“优童解红，舞衣紫绯，绣襦银带，花凤冠。”盖五
代时人也。焉有吕洞宾在唐世预填此腔耶？